da da da da nb de da da da da nn da da da da da da en da nb da da da da da da da da da da da da da da de da da da en da da da da da da hu da da da en da en hu sv sv da da da da da da da da da da da da da da
Her er de 15 største deal breakers på første date - Single.dk
Nogle deal breakers er åbenlyse. Hvis din date drikker sig i hegnet, er usoigneret eller viser sig at være markant – grænsende til det komiske – anderledes, end det fremgår af profilen, ja så goodbye. Andre stopklodser er blot i kategorien kiksede – som disse 15.
Første-date-deal-breakers kan være sjove. I venners lag kan de udløse grineflip, når man fortæller om dem, men deal breakers i dating mens man dater, er absolut ikke sjove. De er tværtimod sure og ærgerlige og irriterende… Her gik man og regnede med at møde en skøn date, men nej!
Deal breakers er alt det, du under ingen omstændigheder accepterer. Det kan handle om fysisk fremtoning og det kan handle om opførsel og interesser. Hvad det nu er, veksler selvfølgelig fra menneske til menneske. Drømmer man fx. om familie og børn, er der ikke meget perspektiv i at blive kærester med en globetrotter, som hellere vil køre jorden rundt på motorcykel.
Læs også: 10 tips der gør dig til et virkelig godt catch
Nogle deal breakers er åbenlyse. Hvis din date møder hønefuld op eller bliver det undervejs, er usoigneret og har en dårlig kropslugt – eller hvis han eller hun har løjet på sin profil og nu viser sig at være helt og aldeles – ja grænsende til det komiske – anderledes, jamen så goodbye, det er klart. Andre er bare kiksede stopklodser – men ikke desto mindre deal breakers. Ifølge diverse undersøgelser og rundspørger sporet på nettet er de her 15 (i vilkårlig rækkefølge) blandt de værste.
Hverken mænd eller kvinder gider at gå på date med nogen, der ligner en hjemløs. I et amerikansk studie spurgte man over 5.500 voksne mennesker, hvilke deal breakers, de anså for at være de største. Mangel på personlig hygiejne røg – ikke så underligt – ind som en klar nummer 1.
Stædighed er et personlighedstræk, der kan være både godt og skidt. Hvis stædigheden går på, at man er vedholdende for at komme i mål med noget, er det som regel positivt. Hvis man derimod stædigt holder fast i sine beslutninger og meninger, selvom nogen anfægter dem med fornuft og logik, ja så… Stort suk! Ikke mange gider at date et stædigt æsel.
Læs også: Sådan sætter du hende i højt humør på jeres første date
3. Sløv i optrækket
En magelig (for nu ikke bare at skrive doven) og energiforladt date er en hurtigt overstået date. Der skal være et vist drive til stede. Hvornår man er – eller anses for at være – doven og dvask er selvsagt ret individuelt, men hvis selv den mindste aktivitet kræver overtalelse, ja så er der næppe basis for yderligere aktivitet overhovedet. De færreste gider at date mennesker, som er sløve i optrækket og er blottet for interesser.
Manglende humoristisk sans er en total turn-off hos såvel mænd som kvinder. “Hvis du kan få en kvinde til at le, kan du få hende til alt”, lyder et citat fra verdens største sexsymbol Marilyn Monroe. Humorforladte mennesker derimod må øve sig i at finde smilet frem, hvis de vil øge deres chancer.
5. Klæbende og needy
Egentlig er det forfærdelig synd for mennesker, der trænger så meget til kærlighed, at de kommer til at virke klæbende og needy. For resultatet er oftest, at de netop ikke finder en kæreste. At være needy betyder, at man elsker for meget – omklamrer sin date med store følelser – og det bliver alt for overvældende.
Sålænge man chatter online, gør det ikke så meget, at den geografiske afstand er stor, men den bliver alligevel udslagsgivende – eller måske brugt som forklaring efter den første date. Der skal noget ekstraordinært til, hvis man skal se igennem fingre med, at ens date bor langt væk.
Læs også: 70 dating ideer fra A til Å
Helt galt er det, hvis en ny dates udseende er markant anderledes, end det fremgår af profilen. Her handler det ikke så meget om fysisk fremtoning, men om manglende troværdighed. Men nogle dates bliver også bare engangs-, fordi udseendet skuffer. For høj, for lav, for tyk, for tynd, forkert!! Ak ja…
8. Farvel og tobak
Fuld og færdig! De færreste følger op på en date, hvis ham eller hende, man har en aftale med, møder beruset op eller bliver det i løbet af den tid, man er sammen. Rygning med deraf følgende lugt af røg og misfarvede tænder er også en klar deal breaker, hvis man ikke lige selv er ryger.
Ikke meget er så usexet som når nogen føler sig højt hævet over andre mennesker og derfor tror, de kan komme af sted med hvad som helst. Fx. at være ubehøvlet overfor personale på en café og springe over i køen. Åh, man krummer tæer. Og det gør man også, hvis de dårlige manerer går i retning af at være ligeglad med at komme til tiden, tale med munden fuld af mad og i det hele taget spise og drikke grimt. Smasken og slubren er bare bigtime deal breakers.
10. Vil/vil ikke have – eller har børn
Hvis man selv drømmer om familie og børn, er der ikke meget perspektiv i at date en, der vil rejse jorden rundt fri som fuglen. Eller hvis man allerede har børn og ikke vil have flere, bliver det noget bøvl med en kæreste, som ønsker sig sin egen far-mor-børn-familie. Det smarte er at få afklaret netop dét spørgsmål tidligt.
En date, der er optaget af at svare sin telefon, sende beskeder eller lige skal tjekke det ene og det andet på nettet, er en pi…-irriterende date! Det manglende nærvær efterlader et indtryk af, at vedkommende må kede sig og det er ikke specielt opløftende. Viser det sig i øvrigt, at en date/ny kæreste er komplet skærm tosset og konstant er optaget af tv, videospil, sociale medier mv. er det generelt også en deal breaker.
12. Joachim von And
Der er intet galt med at være økonomisk ansvarlig og fornuftig i pengesager, nej, nej. Heller ikke et ondt ord om påholdenhed, hvis kassen er tom, så kan det jo ikke være anderledes! Men nærighed er en deal breaker. Mennesker, som ikke under sig selv – og slet ikke andre – simple fornøjelser, som ikke vil byde eller dele, fordi de som Joachim von And selv foretrækker at sidde solidt på flæsket, åh hvor er de trist selskab.
Religion har siden tidernes morgen været årsag til krig og splittelse og i dating er religion ofte en markant – om ikke altid deal breaker – så fordom. Mange undgår emnet i deres profiltekster, men da det for religiøse mennesker er en vigtig side af tilværelsen, giver det ikke mening at holde oplysningen tilbage, for så risikerer den netop at ende som stopklods.
Nogle mennesker passer ikke godt på sig selv. De går ikke op i, at deres livsførelse er usund og ligefrem skadelig for deres helbred. Men hvis man ikke kan passe ordentligt på – og holde af sig selv, kan man så passe på og holde af andre? For mange er det en deal breaker, hvis sund mad og motion er skrevet ud af livs-ligningen. For andre igen er manglende selvomsorg netop at dyrke overdreven motion og have radikale spisevaner.
Det siger sig selv, at man skal kunne lide at tale sammen, hvis forholdet skal udvikle sig. Indimellem lykkes det bare ikke. Det kan føles, som om man er på to vidt forskellige frekvenser. Man taler forbi hinanden, fanger ikke hinandens pointer, samtalen går i stå… Det bliver mere og mere akavet og dét på trods af, at begge var forventningsfulde forud for daten. Surt! Men livet må gå videre. Også dating-livet.
Læs også: Derfor falder du pladask for din date
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
14 forslag der giver dig den bedste start i et nyt forhold
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
Falder kvinder for adfærdsvanskelige fyre fordi at alt forbudt er fristende?
Hvad er der nu galt med en pålidelig mand med gode manérer? Jamen absolut intet! Indtil der står denne her uforudsigelige alfahan, som oser af lidenskab og selvtillid. Men hvorfor tiltrækkes kvinder mere af ham? Ja, hvorfor mon?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.